Document ID: /roh_data/filtered/fineweb-2-filterrobots_roh.jsonl.gz/70455

Cussegl naziunal tanscha maun a chantuns donaturs
- Mardi, 10.3.2015, 11:35
Il chantuns donaturs duain en l'avegnir pajar damain en la gulivaziun da finanzas naziunala, quai ha decis il Cussegl naziunal.
Tut en tut duain ils chantuns ritgs vegnir distgargiads per 134 milliuns francs l'onn, quai per la perioda dal 2016 enfin il 2019. Quests chantuns sa lamentan dapi onns davart l'autezza da las contribuziuns ch'els ston pajar mintg'onn per la gulivaziun da finanzas.
La reducziun da questas contribuziuns correspunda ad ina proposta dal Cussegl federal. Il Cussegl dals chantuns aveva refusà la midada correspundenta.